21. Decbr. ^ 74 ^ 16. Møde. 



Regestakommissionen undlader ikke herved at meddele 

 Videnskabernes Selskab, at 1ste Bind af 2den Række af Regesta 

 diplomatica historiæ Danicæ er færdigt og vil blive forelagt 

 Selskabet i næste eller næst-næste Møde. Efter at Arbejdet 

 er naaet saa vidt frem. bliver det Kommissionens Pligt at fore- 

 slaa Selskabet Værkets Fortsættelse og Afslutning ved, at der 

 udgives et nyt og sidste Bind af 2den Række. 



Det maa i saa Henseende mærkes, at, efter at det var 

 fastsat, at der skulde fojes et Supplement til det i Aaret 1870 

 afsluttede Hovedværk, afgav den daværende Regestakommission 

 i Selskabets ^løde Tde Februar 1879 den Erklæring, at 2 Supple- 

 mentbind, eller, som man nu betegnede dem, to Bind af en 

 ny, anden Række vilde være nødvendige for at naa ned til 

 Aaret 1660. Arbejdet blev derefter med Selskabets Billigelse 

 fortsat saaledes, at, samtidig med at der blev trykket paa Isie 

 Bind af 2den Række, som skulde gaa til Aaret 1536, blev der 

 samlet Regester til 2det Bind. Der blev den 1ste December 

 1885 af den nuværende Regestakommission givet en ny Med- 

 delelse om Arbejdets Gang. 



Da, som allerede nævnt, første Bind af 2den Række nu er 

 færdigt, vil den Opgave, der staar tilbage, være at skride til 

 Revision og Supplering af det til 2det Bind samlede Materiale 

 og dernæst at faa dette trykt. Kommissionen gaar ud fra, at 

 Selskabet er rede til at bevilge de fornødne Midler til, at dette 

 kan ske. Det vil kun være en simpel Konsekvens af Selskabets 

 tidligere Beslutninger. Valget staar nu imellem at fuldføre et 

 Værk, der, naar det er sket, trods de Mangler, det kan have, 

 vil gjøre Selskabet Ære og være af overordentlig Betydning for 

 dansk Historieforskning, eller ogsaa at lade det staa som et 

 Fragment, der kun kan opfattes som et Vidnesbyrd om Mangel 

 paa Ævne til at gjennemføre et stort og vigtigt Arbejde. Det 

 maa ogsaa erindres, at der ved det nye Bind ikke er Tale 

 om at begynde forfra, men at Stoffet næsten fuldstændig er 

 samlet. 



